Woensdag Bybelstudie - 14 Oktober 2020 - 'N GEMEENTE IN AFRIKA VIR DIE HELE WÊRELD
Woensdag Bybelstudie - 14 Oktober 2020
Hoe kyk jy na toeval in die lewe?
Een van die grootste vrae wat onderliggend is aan hierdie tema oor die klein dingetjies, is of alles met 'n rede gebeur, en of dit sommer maar net toevallig is. Ons het hierdie Bybelstudie begin met die vraag oor of klein dade of klein dingetjies 'n groot impak kan he.
As gelowige is ek vas oortuig dat dit wel 'n impak het. Dis hoopvol om so te glo. Dis hoopvol om so positief te wees, want daardie hoop is gekoppel aan Jesus Christus.
Maar hoe voel jy? Dink jy dat sekere dinge met 'n rede gebeur, of gebeur dit per toeval?
​Glo jy dat klein dade 'n groot impak kan he, of nie?
Fokus op klein dingetjies:
In hierdie volgende teksvers sien ons dat God se dat ons nooit die dag van klein dingetjies moet gering ag nie. Van die wonderlikste veranderinge het gebeur omdat mense geglo het dat hul klein dade 'n groot verskil maak.
Ons het in die Bybelstudie gehoor dat alles gedoen moet word vanuit 'n roeping wat God gee. Wanneer dit nie gebeur nie, is ons geneig om dinge aan te pak uit hoogmoed.
Wanneer jy dink aan jou eie lewe, is daar kere wat jy klein dingetjies aangepak het oor jy dit wou doen, eerder as vanuit 'n roeping van God?
Wat was die resultaat, en hoe kan jy 'n lewe he waar dit nie gebeur nie?
Kennis begin waar?
Kennis begin met die dien van die Here, nie deur die Bybel te ken nie. Wanneer ons dieper delf in ons elkeen se eie unieke verhouding met God kom ons agter dat deur die ervaring van onselfsugtige klein dade ons kennis opdoen oor wie God is.
Watter ervarings het jy gehad wat jou geleer het dat God op 'n unieke manier in jou lewe werk?
Pasop vir hoogmoed
Hoogmoediges wil net klein takies of dingetjies aanpak omdat dit iets van hulself se. Oor hoe goed hulle is. Nederiges pak enige iets aan omdat dit wys hoe groot God is.